b'\n_START_ARTICLE_\nAlojzij Fin\xc5\xbegar\n_START_SECTION_\n\xc5\xbdivljenje in delo\n_START_PARAGRAPH_\nDiplomiral in doktoriral je na Pravni fakulteti v Ljubljani. Promoviral je leta 1928. Najprej je bil pripravnik na okrajnem sodi\xc5\xa1\xc4\x8du v Celju, potem sodnik na istem sodi\xc5\xa1\xc4\x8du do leta 1941._NEWLINE_Na za\xc4\x8detku druge svetovne vojne so ga izselili na Hrva\xc5\xa1ko, konec vojne je bil dodeljen sodi\xc5\xa1\xc4\x8du v Banja Luki. Po letu 1945 je delal na ministrstvu za pravosodje LR Slovenije._NEWLINE_Za izrednega profesorja je bil imenovan leta 1948, za rednega pa 1955. Na Pravni fakulteti v Ljubjani je predaval civilno in rodbinsko pravo. V letih 1955\xe2\x88\x9277 je bil \xc4\x8dlan pravnega sveta ZIS. V letih 1967\xe2\x88\x9279 je bil \xc4\x8dlan pravnega sveta IS skup\xc5\xa1\xc4\x8dine SRS. Leta 1975 je bil izvoljen za dopisnega, leta 1978 pa za rednega \xc4\x8dlana SAZU. Leta 1988 je postal dopisni \xc4\x8dlan JAZU. Leta 1979 je bil imenovan za zaslu\xc5\xbenega profesorja univerze v Ljubljani._NEWLINE_Ukvarjal se je s podro\xc4\x8djem lastninskih vrednot in odnosov, z dru\xc5\xbebenolastninskimi razmerji, z dru\xc5\xbebeno lastnino, njeno pravno ureditvijo v raznih fazah razvoja v Jugoslaviji. Utemeljil je model pravnega sistema na podlagi socialisti\xc4\x8dnih dru\xc5\xbebenoekonomskih odnosov. Sistemsko je oblikoval osebnostno pravo in osebnostne pravice. Leta 1972 je prejel Kidri\xc4\x8devo nagrado.\n_START_SECTION_\nDela\n_START_PARAGRAPH_\nSpisal je veliko u\xc4\x8dbenikov in priro\xc4\x8dnikov iz civilnega in rodbinskega prava. Svoje prispevke je objavljal v raznih pravnih revijah v Jugoslaviji.'